For fjerde gang på 9 år er marmeladefabrikken Fynbo Foods klar til at udvide.

I 2002 åbnede Fynbo Foods i Vrå med fem medarbejdere. I dag skal tegningerne til den femte fordobling af produktionskvadratmeterne snart laves: - Vi fordoblede i 2004, 2006 og 2008. Vi nåede det ikke i 2010, men det gør vi i 2011, fortæller direktør Richard Fynbo til nordjyske.dk Lige nu beskæftiger virksomheden knap 50 medarbejdere, men ambitionerne er endnu flere kvadratmeter og op imod 70 ansatte når kalenderen viser 2016. Fynbo Foods producerer primært marmelade for supermarkedkædernes egne mærker, men det skal der også laves om på i fremtiden, hvor Fynbo Foods også vil være kendt med sit eget marmelademærke. Og det skal et sponsorat med kvindelandsholdet i håndbold være med at til gøre kendt: - Vi har indgået sponsoraftale med Dansk Håndbold Forbund, så håndboldpigerne kommer til at spille med marmelade på bukserne de kommende to år. Vi kan godt lide dét de står for, og de er jo et samlingspunkt for hele familien Danmark, siger Richard Fynbo til nordjyske.dk.